Всяка тоалетна трябва да разполага със собствено кошче. Когато избирате кошове за тоалетна е важно да съобразите няколко неща. Първо, кошът е необходимо да е устойчив на влага, вода и пара. Второ, най-добре е да изберете кош, който се почиства лесно и трудно задържа мръсотия по повърхността си.
Също така е добре да съобразите колко голям кош ви е необходим. Това зависи от личните ви предпочитания за естетика, честота на изхвърляне на събраните отпадъци и мястото, на което ще разположите кошчето. Обичайното решение за банята е поставянето на кош с педал. В такъв случай е необходимо той да е в непосредствена близост до тоалетната и да е леснодостъпен. Накрая ви остава да съобразите дизайна на банята и стила на останалите аксесоари в нея.